**Α2 10-4-2020**

Παιδιά καλημέρα. Θα ήθελα για σήμερα να προσπαθήσετε να κάνετε τις εργασίες στη σελ. 36 στο Τ.Ε. της Γλώσσας. Ελπίζω να καταλάβατε πάνω κάτω τι συμβαίνει με τα διαλυτικά. Σας στέλνω και μια εργασία για να δούμε λίγο τα πρόσωπα, τις λέξεις δηλαδή που χρησιμοποιούμε γι’ αυτά, όταν μιλάμε αλλά και όταν γράφουμε.

Στα Μαθηματικά τώρα θέλω να προσπαθήσετε να κάνετε στο Β.Μ. τις ασκήσεις στις σελ. 30-31 αλλά και εκείνες στο Τ.Ε. στις σελ. 26-27 που έχουν να κάνουν με τη χρονική ακολουθία, πριν, τώρα, μετά. Δεν θα δυσκολευτείτε (είναι σαν παιχνιδάκια) πιστεύω ιδιαίτερα και έχετε μπροστά και το Σαββατοκύριακο. Σας εύχομαι καλή δουλειά!

Υ.Γ. Δυο λόγια για τους γονείς. Το υλικό που ανέβηκε σήμερα θα είναι και το τελευταίο από την ιστοσελίδα του σχολείου. Στο εξής η δουλειά μας θα συνεχιστεί μέσα από την ψηφιακή τάξη (e-me) Ελπίζω να τα πάμε καλά μιας και είναι ένα περιβάλλον καινούριο τόσο για σας όσο και για μας. Νέες συνθήκες, καινούριοι τρόποι… Κάντε μια προσπάθεια να μπείτε στην ψηφιακή μας τάξη τη Μ.Τρίτη 14-4-2020.